# data[].attributes.headline
Dani kruha i zahvalnosti za plodove zemlje u produženom boravku 3.a i 3.b razreda

# data[].attributes.subject
Dani kruha i zahvalnosti za plodove zemlje u produženom boravku 3.a i 3.b razreda

# data[].attributes.body
U produženom boravku razgovarali smo o poslovicama o kruhu. Neke od njih su: Kruh sa sedam kora, Nema kruha bez motike, Zrno po zrno pogača, kamen po kamen palača. Svaki učenik dobio je jednu poslovicu koju je pokušao objasniti.
Učenici su pisali pjesme na temu Što radi pekar.
Gledali smo različite pregače s motivima voća, povrća, kolače te su učenici u parovima dobili zadatak izraditi pregaču u tehnici kolaž papira. Pregače smo izložili na pano i glasovali za najbolju pregaču. Učenici su se trebali razmisliti tko je uložio najviše truda i ostvario zadani zadatak.
Učiteljica Tamara Kiš

# data[].attributes.headline
Dani kruha na Vjeronauku i Likovnoj kulturi -izrada plakata i likovnih radova

# data[].attributes.subject
Dani kruha na Vjeronauku i Likovnoj kulturi -izrada plakata i likovnih radova

# data[].attributes.body
Učenici 6.b i 5.a razreda sa vjeroučiteljicom Ivonom Benić su na satu vjeronauka izrađivali plakat povodom Dana kruha i zahvalnosti za plodove zemlje. Plakat smo izradili isključivo od plodova prirode: kukuruza, pšenice, suncokreta…
Na kraju je sve rezultiralo divno ukrašenim prigodnim panoom, na kojem se pored našeg plakata nalaze prekrasni likovni radovi koje su izradili naši učenici pod vodstvom nastavnika likovne kulture Atile Adama.
Na satu vjeronauka razgovarali smo o važnosti i simbolici koju za nas kršćane ima kruh. Taj razgovor pobudio je u svima nama osjećaj zahvalnosti Bogu na divnoj prirodi i njenim plodovima koje nam je darovao.
Vjeroučiteljica: Ivona Benić
Učitelj: Atila Adam

# data[].attributes.headline
Dani kruha i zahvalnosti za plodove zemlje u 4.a

# data[].attributes.subject
Dani kruha i zahvalnosti za plodove zemlje u 4.a

# data[].attributes.body
I mrvice su kruh

Dan se kruha obilježava 16. listopada. Učenici 4.a razreda s učiteljicom Marijom Bilić su na satu razredne zajednice i Hrvatskog jezika obilježili Dane kruha i plodova zemlje.
Na početku su sata zapisivali riječi koji su se dosjetili kada je učiteljica spomenula riječ KRUH. Uslijedila je rasprava. Podijelili su se u dvije skupine koje su zastupale različite teze. Jedna skupina je tvrdila da je kruh najzdravija hrana, a druga da kruh šteti zdravlju i da se ljudi debljaju od kruha. Svaka skupina je pokušala uvjeriti žiri da su upravo oni u pravu. Iznosili su činjenice i stvarali zaključke. Napravili su i plakat. Na plakatu je nacrtan veliki kruh na kojem su poslovice u kojima se spominje kruh. Svaki učenik je napisao jednu poslovicu. Neke od poslovica su: Dobar kao kruh. Nemam ni za kruh. Preživio na kruhu i vodi. On tebe kamenom ti njega kruhom. Ispod kruha su nacrtani proizvodi sličnog sastava kao i kruh npr.: krosana, krofna, muffini, pizza, slanac...
Obilježili smo Dane kruha i na satu Hrvatskog jezika s igrokazom Domaća zadaća za Dane kruha koji je napisala  Cvija Goluža. Učili smo i neke nove “krušne” poslovice. Nema kruha bez motike, a to znači kako bez rada nema uspijeha i zarade. Ne traži kruha nad pogačom znači kako moramo biti zadovoljni s onime što imamo. Trbuhom za kruhom znači ideš tamo gdje možeš zaraditi. Odglumiti smo igrokaz koji smo čitali. Učenici su se zabavili obilježavajući Dan kruha. Radujemo se sljedećem Danu kruha.
Novinarke Maja Pavlić i Helena Jakobfi, 4.a

# data[].attributes.headline
Dani kruha i zahvalnosti za plodove zemlje u 3.a

# data[].attributes.subject
Dani kruha i zahvalnosti za plodove zemlje u 3.a

# data[].attributes.body
Svakoga dana jesen nas pozdravlja svojim bogatstvom kojima oslikava naš bogati zavičaj. Šareni se lišće, ali šarene se i plodovi koje nam jesen donosi. Stoga  su  učenici 3. a razreda u listopadu obilježili Dane zahvalnosti za plodove Zemlje i Dane kruha.
Danas smo na satu razrednika pekli kruh. Naučili smo kako nastaje kruh, te koji su sastojci potrebni za kruh.
Učiteljica je donijela sastojke, pekač i naša kulinarska radionica je započela. Kruh je zamirišao učionicom, a mi smo se zasladili plodovima našeg rada. I sada nam nitko ne može reći da smo dobili „Kruva preko pogače“!

Učiteljica Marina Vučemilović

# data[].attributes.headline
Svjetski dan hrane - Humanitarna akcija "Jedan razred - jedan paket" u OŠ Dobriša Cesarić

# data[].attributes.subject
Svjetski dan hrane - Humanitarna akcija "Jedan razred - jedan paket" u OŠ Dobriša Cesarić

# data[].attributes.body
SOLIDARNOST NA DJELU - Jedan paket jedan razred -
Prepoznavši potrebu za podizanjem svijesti djece i mladih o važnosti solidarnosti i humanitarnog pomaganja socijalno ugroženim obiteljima, Hrvatski Crveni križ Gradsko društvo Crvenog križa Osijek u sklopu ovogodišnje 49. sabirne akcije Solidarnosti na djelu pokrenuli su kampanju prikupljanja donacija prehrambenih proizvoda pod nazivom „Jedan razred - jedan paket".
Naša škola je prikupljala donacije u  razdoblju od 8. do 15. listopada 2021. godine, te su se svi razredi rado odazvali.

# data[].attributes.body
Dana 14. listopada 2021. u našem razredu, 2.a održali smo Dan kruha. Tijekom proteklog perioda skupljali smo jesenske plodove i ukrasili našu učionicu. Na Satu razrednika smo razgovarali o važnosti i vrijednosti kruha kao namirnice i skrenuli pozornost na odnos prema kruhu, posebice smo istakli onu djecu i ljude kojima je potrebna naša pomoć. Učenici su navodili razne primjere iz svakodnevnog
života zašto kruh ne bacamo, kako ga možemo ponovno uporabiti te kako ga darivati onima kojima je potreban. Na satu Likovne kulture smo ilustrirali jesenske plodove i proizvode od različitih žitarica.
Roditelji su pripremili ukusne proizvode od kruha. Malu svečanost smo obogatili pjevajući prigodne
pjesmice koje govore o mlinu, pekarima i jesenskim plodovima.

Učiteljica Silvana Stojović i 2.a razred

# data[].attributes.headline
Dani kruha i zahvalnosti za plodove zemlje i Svjetski dan hrane

# data[].attributes.subject
Dani kruha i zahvalnosti za plodove zemlje i Svjetski dan hrane

# data[].attributes.body
Učenici 3.b razrednog odjela svakodnevno su kroz sve nastavne premete obilježili Dane kruha i zahvalnosti za plodove zemlje. Na satima Hrvatskog jezika interpretirali su "Priču o kruhu i nogometu". Tijekom sata Glazbene kulture naučili su pjevati "Pjesmu mlinskog kola" koja im se izrazito svidjela. Na satu Prirode i društva učenici su učili o svojem zavičaju te su naučili koje vrste žitarica se uzgajaju u našem zavičaju. Učenici su tijekom istog tjedna obilježili i Svjetski dan hrane. Razgovorom na Satu razrednika osvijestili smo važnost hrane, razgovarali o tome kako trebamo biti zahvalni za hranu koju svakodnevno jedemo te smo osvijestili da nemaju svi dovoljno hrane. Uključili smo se tako i u humanitarnu akciju "Jedan razred - jedan paket" koju je organizirao Crveni križ te je provedena i u našoj školi. Učenici su prikupili prehrambene proizvode i na taj način obilježili Svjetski dan hrane.
Kako bismo upotpunili obilježavanje ova dva dana, učenici su istraživali u svojim domovima koje izreke o kruhu postoje te smo naučili značenja mnogobrojnih izreka o kruhu. Osvijestivši kako nemaju svi ljudi svakodnevno hranu te da je kruh koji svakodnevno jedemo jako bitan, učenici su istraživali u svojim domovima koja se sve jela mogu napraviti od starog kruha. Učenici su recepte zapisivali svojim zavičajnim govorom, ilustrirali ih te podijelili recept s drugim učenicima. Zaključili su kako su im neka jela od starog kruha zapravo među najdražim jelima. Na kraju su učenici sve recepte uvezali u knjižicu "Recepti od starog kruha" koju su izložili u razredu. Kako bi ugođaj bio potpuniji, učenici su prikupljali jesenske  plodove zemlje u košaru koja je izložena u razredu.

Učiteljica Marija Delinger

# data[].attributes.attachment_caption
Dani kruha i zahvalnosti za plodove zemlje 2.b

# data[].attributes.body
Učenici 2.b odjela kroz razne aktivnosti i sve nastavne predmete učili su o važnosti kruha i plodova zemlje te 14.10. iskazali svoju zahvalnost za darove koje svakodnevno uživamo.  Tako smo na satu Hrvatskog jezika gledali animirani film "Kako je Ana kupila kruh" i analizirali pjesmu "Što pekar radi". za vrijeme sata Likovne kulture različitim vrstama crta prikazali smo svoja omiljena peciva i kruhove, a na satu Priride i društva učili smo o plodovima zemlje koji dozrijevaju u jesen. Sve smo zaključili pjevanjem Jesenske pjesme na satu Glazbene kulture. Vrlo sretni i zahvalni na svim mogućnostima koje nam se pružaju, sjetili smo se i ljudi koji su manje sretni. Kao i svi učenici i djelatnici škole, odlučili smo se uključiti u humanitarnu akciju Crvenog križa, "Jedan razred - jedan paket" te donirati prehrambene proizvode i na taj način obilježiti i Svjetski dan hrane.

Učiteljica: Azra Staščik

# data[].attributes.body
https://spark.adobe.com/video/uwrkR2kkJHxx8

# data[].attributes.headline
Učenici su na kreativan način obilježili Svjetski dan hrane

# data[].attributes.subject
Učenici su na kreativan način obilježili Svjetski dan hrane

# data[].attributes.body
U školskoj godini 2021./2022. učenici 8.b razreda OŠ „Dobriša Cesarić“ iz Osijeka uključeni su u eTwinning projekt „Biram zdravlje“ te sudjeluju u aktivnostima projekta. Jedna od aktivnosti u ovom projektu je i obilježavanje važnih datuma koji imaju za cilj promicanje i poticanje zdravog načina života. Učenici su obilježili Svjetski dan hrane (16. listopada). Obilježavanje Svjetskog dana hrane (#WorldFoodDay) ima svake godine različitu temu, ali je cilj svaki put isti – osvijestiti važnost pravilne prehrane i sigurnosti hrane te pomoći u rješavanju problema gladi s kojom se i dalje suočavaju mnogi narodi.

U obilježavanju Svjetskog dana hrane u našoj školi je provedena međupredmetna suradnja, kao i suradnja s razrednom nastavom.

U srijedu 13. listopada učenici 8.b razreda su trebali odabrati jednu namirnicu koja pridonosi zdravoj i uravnoteženoj prehrani. Fotografiju namirnice su učenici mogli uslikati iz svog kućanstva ili su prema izboru istražili na internetu, uz navođenje izvora fotografije. Svoje slike su umetnuli u Wakelet kolekciju, a uz sliku su također napisali i zašto je važno konzumirati tu određenu vrstu namirnice te kako ta namirnica pridonosi zdravom razvoju našeg organizma.
Učenici osmih razreda koji pohađaju nastavu izbornog predmeta Njemačkog jezika su također obilježili Svjetski dan hrane u četvrtak 14. listopada istražujući o njemačkim izrekama vezanim za hranu. Učenici su zajedno s učiteljicom Majom Rora – Dumančić istražili o navedenim izrekama, potom su snimili videozapise o tim izrekama koje su predstavili glumom (Redewendungen mit Essen 8.a/8.b). Primjeri izreka: „Viele Köche vederben den Brei“ (previše kuhara pokvari juhu), „Ich koche vor Wut“ (kipim od bijesa), i druge.
Poveznica na isječke videozapisa je kreirana u digitalnom alatu Adobe Spark: https://spark.adobe.com/video/uwrkR2kkJHxx8
Nakon što su istražili i napisali o namirnicama koje pridonose raznovrsnoj i uravnoteženoj prehrani učenici su svoja saznanja željela prenijeti i mlađim učenicima naše škole. U dogovoru s učiteljicom 1.b razreda Sonjom Koprivnjak nekoliko učenica 8.b razreda je provelo još jednu aktivnost povodom obilježavanja Svjetskog dana hrane, i to u petak 15.listopada.

Učenicima 1.b razreda je nekoliko učenica 8.b razreda predstavilo uradak svojih vršnjaka o raznovrsnoj prehrani te su ih upoznale s obilježavanjem Svjetskog dana hrane. Osmašice su uz prikaz kreirane Wakelet kolekcije razgovarale o namirnicama koje pridonose zdravoj i uravnoteženoj prehrani te su po završetku s učenicima 1.b odigrale i igru napravljenu uz pomoć alata LearningApps – Semafor hrane. U toj igri učenici su trebali razvrstati priložene  fotografije hrane u tri kategorije: crvena – hranu koju bi trebalo izbjegavati, žuto – hranu koju treba povremeno jesti i zelena – hranu koju bi trebali više i češće konzumirati.
Nakon što su čuli od starijih učenika koju je hranu potrebno često konzumirati, koju povremeno, a koju treba izbjegavati, učenici 1.b razreda  pokazali su učiteljicama da su puno toga zapamtili. Iz raznih reklamnih letaka izrezivali su ponuđene namirnice te ih samostalno razvrstavali u tablicu. Tema zdrave prehrane im se doista svidjela te su odlučili svoje znanje prenijeti ukućanima.
učiteljice Sonja Koprivnjak, Maja Rora- Dumančić i Ljiljana Štanfelj

# data[].attributes.headline
Međupredmetna suradnja u 4.b pri obilježavanju Dana kruha i zahvalnosti za plodove Zemlje

# data[].attributes.subject
Međupredmetna suradnja u 4.b pri obilježavanju Dana kruha i zahvalnosti za plodove Zemlje

# data[].attributes.body
Učenici 4.b razreda Dane kruha obilježili su izvođenjem igrokaza Domaća zadaća za Dane kruha.  Izradili su prigodne likovne radove i uredili razredni pano. Ostvarena je međupredmetna povezanost :  Hrvatskog jezika i Likovne kulture s učiteljicom Zvjezdanom Uzelac, nadalje s Glazbenom kulturom u suradnji s učiteljicom Arijanom Šmit i na kraju s vjeroučiteljicom Silvijom Mašaberg. Na Hrvatskom jeziku učenici su uvježbali igrokaz ''Domaća zadaća za Dane kruha'' , dok su na likovnoj kulturi crtali najdraže krušne proizvode. Vjeroučiteljica je započela uvježbavanje  pjesme '' Vijek hvaljen budi'', a učiteljica glazbene kulture je obogatila pjesmu s istrumentalnom pratnjom, te je u konačnici cijelu pjesmu snimila u videozapisu https://carnet-my.sharepoint.com/:v:/g/personal/silvija_masaberg_skole_hr/EdM_ZaSg7VlEk3_O1iN7dboB1q2ufcezl2HclZx6r7Txsw?e=lKaRvS  Nadalje su vjeroučenici na satu vjeronauka likovno prikazali dane stvaranja po biblijskom izvještaju , te razgovarali o ekologiji i potrebi očuvanja okoliša.
Učiteljice Zvjezdana Uzelac, Arijana Šmit i vjeroučiteljica Silvija Mašaberg

# data[].attributes.headline
Dani kruha i zahvalnosti za plodove zemlje

# data[].attributes.subject
Dani kruha i zahvalnosti za plodove zemlje

# data[].attributes.body
Učenici produženog boravka 1.a razreda tijekom ovog tjedna obilježavali su Dane kruha i zahvalnosti za plodove zemlje. Razgovarali smo o značenju plodova zemlje za nas, kako nastaje kruh, brašno, što je pravilna prehrana, gdje se nalaze žitarice u piramidi zdrave prehrane, čitali smo razne pjesme i priče na temu kruha, uredili pano u učionici, a u petak su prvašići postali pravi mali pekari! :) Učenici su zamijesili tijesto, razvaljali ga te su modelirali tijesto u razne oblike. Nakon što su se keksići ispekli, naši najmlađi iste su degustirali te podijelili učenicima ostalih razreda u produženom boravku.

Učiteljica: Marta Budrovac

# data[].attributes.headline
Dani kruha i zahvalnosti za plodove zemlje

# data[].attributes.subject
Dani kruha i zahvalnosti za plodove zemlje

# data[].attributes.body
Učenici 6.a i 6.b razreda su na nastavi njemačkog jezika obilježili Brotfest (Dane kruha). Uz pomoć tableta istražili smo različite pekarske proizvode i žitarice. Radom u paru smo usvojili smo i poučili jedne druge novom vokabularu. Na kraju smo se počastili svježe pečenim Brezel (bavarskim perecima) i odgovorili na pitanje: Wie schmeckt es? Es ist super, lecker, prima, sehr gut!
Poveznica za zvučni zapis:
Brotfest

Nastavnica: Maja Dumančić-Rora

# data[].attributes.body
Učenici produženog boravka 2.a i 2.b razreda ovaj tjedan su na različite načine obilježili ove dane. Gledali smo video, prezentacije, čitali. Razgovarali smo o plodovima zemlje, o zahvalnosti, dobroti, izrekama o kruhu...Isto tako, naučili smo što još od plodova možemo napraviti. Najveće veselje bilo nam je u srijedu kada smo sami radili tijesto i pekli kiflice i slane keksiće. Njima smo obradovali i naše učiteljice i prijatelje. Budimo dobri kao kruh!
Učiteljica: Gabrijela Bilić